東林寺天祚二年聯句
作者：徐知證
朝代：唐

paragraphs: 古殿巍峩鎮碧峯，晉朝靈應顯神蹤。
林間野鳥驚朝梵，嶺上孤猿聽曉鐘。
蝶戀半岩花灼灼，鹿眠深谷草茸茸。
遊僧駐錫心皆佛，老樹擎煙勢似龍。
竹蔭禪扃青靄合，嵐蒸幽逕綠苔封。
老來欲脫塵寰境，閑訪空關不厭重。
（《永樂大典》六六九七江字韻引《九江府志》，又六六九九引《江州志》）（〖1〗《吉石庵叢書》本《廬山記》收此詩，爲徐知證及其僚屬虔修、孟拱辰等七人聯句之作。
又此處所錄亦未完。
另詳《全唐詩續拾》卷四三。
）。